
 Es selamu alejkum we rahmetulah we barekatuhu.  

Da li je dozvoljeno pranje zuba pastom u toku posta?  

Allah vam dao svako dobro.


* 
* 
* 
* 
* 
* 
* 

 
PRANJE ZUBA U TOKU POSTA

Alejkumusselam ve rahmetullahi ve berekatuhu.


Pranje zuba u toku posta učenjaci vraćaju na pitanje upotrebe misvaka u toku dana ***[ramazana](https://pitajucene.com/search/ramaza/questions/ "Pretraži pitanja o ramazanu")***.


Korištenje misvaka je uopćeno ***[mustehab](https://pitajucene.com/search/Mustehab/answers/ "Pretraži odgovore za Mustehab")*** po idžmau učenjaka, a nije nam došao neki šerijatski argument koji zabranjuje upotrebu misvaka postaču.


Nasuprot tome prenešeno je nekoliko hadisa koji ukazuju na propisanost upotrebe misvaka tokom posta a neki i podstiču na njegovu upotrebu, međutim, svi ti hadisi su slabi i ne mogu u ovom pitanju biti argument.


Osnova je dozvola korištenja misvaka, a da kvari ***[post](https://pitajucene.com/search/post/questions/ "Pretraži pitanja o postu")*** to bi nam pojasnio ***[Poslanik](https://pitajucene.com/search/poslanik/questions/ "Pretraži pitanja o poslanicima")***, sallallahu alejhi ve sellem, i to bi nam bilo prenešeno u vjerodostojnim hadsima, naročito ako imamo u vidu njegovu čestu upotrebu.


Islamski pravnici su složni oko dozvole upotrebe misvaka postaču, osim što je kod šafija i hanabila mustehab da se ne koristi poslije ***[podne](https://pitajucene.com/search/Podne/questions/ "Pretraži pitanja o Podne namazu")***, tj. tada je ***[mekruh](https://pitajucene.com/search/mekruh/questions/ "Pretraži pitanja o mekruhu")***, zbog toga da u ustima postača ostane zadah od posta koji je kod Allah bolji miris od mirisa miska, kao što je došlo u vjerodostojnom hadisu. Bliže je, a Allah zna najbolje, da se može koristiti čitav dan bez pokuđenosti.


Na osnovu ovoga, nema smetnje u pranju zuba sa četkicom i upotrebom paste za zube prilikom posta ako se vodi računa da voda i pasta ne uđu u grlo. Onaj ko se boji da će mu voda proći u grlo, bolje je da zube ne pere noću nego danju.


Ve billahi tevfik.


Na pitanje odgovorio dr. ***[Zijad Ljakić](https://pitajucene.com/search/Zijad+Ljaki%C4%87/answers/ "Pretraži odgovore od dr. Zijad Ljakić")*** – zijad-ljakic.com


